Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 16.06.2015

Návrh 
na schválenie prípadu osobitného zreteľa týkajúceho sa prenájmu časti pozemku registra „C“ KN parc. č. 15140/32, k. ú. Nové Mesto, pre GRANDE MGN s.r.o., Trnavská cesta 23/a, 821 08  Bratislava, IČO: 46 801 731

Predkladá:						       Materiál obsahuje:
Dušan Noga					       	       1. Návrh uznesenia
riaditeľ ZŠ, Kalinčiakova 12				       2. Dôvodovú správu
3. Žiadosť 			       4. Zápisnicu z Rady školy 
5. Znalecký posudok č. 126/2014
                                                                                	       6. Kópia z katastrálnej mapy
							       7. Fotodokumentácia

Spracovateľ:						       Stanovisko právnej skupiny:
Dušan Noga	- nie je potrebné
riaditeľ ZŠ, Kalinčiakova 12		 

Na rokovanie prizvať:
spracovateľa

					

jún 2014
Návrh uznesenia:

Miestne zastupiteľstvo mestskej časti Bratislava - Nové Mesto 

schvaľuje

prenájom časti pozemku registra „C“ KN parc. č. 15140/32, zastavané plochy a nádvoria, o výmere 1010 m², evidovaného na LV č. 3749, v katastrálnom území Nové Mesto

; v rozsahu 140 m2, vyznačenom na priloženej snímke z katastrálnej mapy

; na dobu určitú piatich rokov počnúc dňom účinnosti nájomnej zmluvy 

pre GRANDE MGN s.r.o., so sídlom Trnavská cesta 23/a, 821 08 Bratislava,                      IČO: 46 801 731, za účelom vybudovania letnej terasy slúžiacej pre reštauráciu

; ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov 

z dôvodu, že nájomca na ďalšej časti pozemku registra „C“ KN parc. č. 15140/32, v rozsahu 404 m², vybuduje detské ihrisko s bezúdržbovým umývateľným povrchom, spĺňajúce všetky hygienické a bezpečnostné parametre, v hodnote 5000 €, ktoré v lehote do 31.08.2015 bezodplatne prevedie do majetku mestskej časti Bratislava – Nové Mesto; detské ihrisko bude slúžiť pre potreby pripravovanej materskej škôlky a v určenom prevádzkovom čase aj pre potreby verejnosti;

za nájomné stanovené podľa znaleckého posudku č. 126/2014 vo výške:

10 €/m²/rok,
celkovo za 1400 €/rok

; za podmienok:

a)	nájomná zmluva bude obsahovať nasledovné povinnosti nájomcu, ktorých porušenie bude považované za podstatné porušenie podmienok nájomnej zmluvy s právom prenajímateľa od zmluvy odstúpiť: 
-   nájomca nebude vstupovať ani neumožní vstup tretím osobám na detské  
   ihrisko mimo prevádzkovej doby ihriska určenej pre verejnosť 
           -  nájomca je povinný zabezpečiť, aby v priestoroch detského ihriska nedochádzalo k   
    podávaniu a požívaniu alkoholických nápojov    
   
b)	nájomná zmluva bude nájomcom podpísaná do 7 pracovných dní odo dňa
schválenia uznesenia v miestnom zastupiteľstve; v prípade, že nájomca nepodpíše nájomnú zmluvu v lehote 7 pracovných dní odo dňa schválenia uznesenia v miestnom zastupiteľstve, toto uznesenie stratí platnosť.

-	s pripomienkami

-	bez pripomienok

DÔVODOVÁ  SPRÁVA

Základná škola, Kalinčiakova 12, Bratislava má v správe antukový tenisový kurt na časti pozemku parc. č. 15140/32, o výmere 544 m².
Vzhľadom na minimálne využívanie tejto plochy (z dôvodu, že nespĺňa oficiálne rozmery podľa tenisových pravidiel nie je možné zabezpečiť prevádzkovateľa kurtov a pritom si vyžaduje stále náklady na údržbu), a pripravované investície do vybudovania dvoch tried materskej škôlky s kapacitou cca 40 detí na ZŠ Kalinčiakova, pre ktoré bude nutné vybudovať patričné vonkajšie zariadenie – detské ihrisko, sa vedeniu školy javí tento prenájom ako výhodný z viacerých hľadísk do budúcnosti:

a) pripravovaná MŠ bude mať adekvátne detské ihrisko spĺňajúce všetky bezpečnostné a hygienické parametre priamo vo svojom areáli, ktoré budú môcť vo večerných hodinách využívať obyvatelia MČ BNM so svojimi deťmi,
b) ušetrí sa 5 000 € z investičných prostriedkov MČ BNM a zároveň škola získa ďalšie prostriedky z nájmu na skvalitnenie podmienok výchovno-vzdelávacieho procesu, vo výške 1400 €/ročne, ktoré môže použiť pre pripravovanú MŠ, 
c) ušetrí škole finančné prostriedky každoročne vynakladané do výmeny antukového povrchu nevyužívaného tenisového kurtu.

Prenájom časti pozemku parc. č. 15140/32 bol prerokovaný dňa 27.08.2014 na zasadnutí Rady školy dňa 27.08.2014, ktorá s prenájmom za uvedených podmienok vyjadrila súhlas.